Diari Oficial de la Generalitat Valenciana


Sumari del DOGV 8035, del 09-05-2017 (2017/3567)

RESOLUCIÓ de 27 d'abril de 2017, del director general de Relacions amb les Corts, per la qual es publica la pròrroga del conveni subscrit el 14 d'abril de 2014 entre l'Institut Nacional de la Seguretat Social i la Generalitat per a la realització d'actuacions conjuntes en relació amb els treballadors afectats per patologies derivades de la utilització laboral de l'amiant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8035

Data del DOGV
:   09-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3567


Data del document
:   27-04-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 d'abril de 2017, del director general de Relacions amb les Corts, per la qual es publica la pròrroga del conveni subscrit el 14 d'abril de 2014 entre l'Institut Nacional de la Seguretat Social i la Generalitat per a la realització d'actuacions conjuntes en relació amb els treballadors afectats per patologies derivades de la utilització laboral de l'amiant. [2017/3567]  
L'Institut Nacional de la Seguretat Social i la Generalitat, a través de la Conselleria de Sanitat Universal i Salut Pública, han subscrit, el dia 5 d'abril de 2017, la pròrroga del conveni subscrit el 14 d'abril de 2014 per a la realització d'actuacions conjuntes en relació amb els treballadors afectats per patologies derivades de la utilització laboral de l'amiant, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrita en el Registre de Convenis de la Generalitat amb data 27 d'abril de 2017 i número 610/2017, és procedent la publicació en el Diari Oficial de la Generalitat Valenciana de la pròrroga esmentada, que figura com a annex d'aquesta resolució.  
  
València, 27 d'abril de 2017.- El director general de Relacions amb les Corts: Antonio Torres Salvador.  
  
  
Pròrroga del Conveni de col·laboració entre l'Institut Nacional de la Seguretat Social i la Conselleria de Sanitat de la Generalitat, per a la realització d'actuacions conjuntes en relació amb les treballadors afectats per patologies derivades de la utilització laboral de l'amiant  
  
  
Madrid, 5 d'abril 2017  
  
D'una part, María Eugenia Martín Mendizábal, directora general de l'Institut Nacional de la Seguretat Social, nomenada pel Reial decret 154/2012, de 13 de gener, i actuant en virtut de les competències que atorga a l'INSS l'article 258 del Reial decret legislatiu 8/2015, de 30 d'octubre, pel qual s'aprova el text refós de la Llei general de la Seguretat Social.  
D'una altra part, Carmen Montón Giménez, en representació de l'Administració de la Generalitat Valenciana, en la condició de consellera de Sanitat Universal i Salut Pública, de conformitat amb allò que disposa l'article 17.f de la Llei 5/1983, de 30 de desembre, del Consell, l'article 6 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, i l'article 49.b de la Llei 40/2015, d'1 d'octubre, de règim jurídic del sector públic, i facultada per a la firma del present conveni per un acord del Consell de data 31 de març de 2017.  
Se subscriu la present pròrroga per a fer constar:  
1. Que amb data 14 d'abril de 2014 la Direcció General de l'Institut Nacional de la Seguretat Social i la llavors denominada Conselleria de Sanitat de la Generalitat Valenciana, actualment Conselleria de Sanitat Universal i Salut Pública, van formalitzar el conveni de col·laboració indicat en l'encapçalament, de naturalesa administrativa i exclòs de l'aplicació del text refós de la Llei de contractes del sector públic, aprovat pel Reial decret legislatiu 3/2011, de 14 de novembre (BOE 16.11.2011), conveni inscrit en el Registre de Convenis de la Generalitat amb el número 654/2014.  
2. Que en la clàusula huitena del dit conveni es preveu una vigència d'un any, i que es pot prorrogar de forma expressa en document protocol·litzat, abans de l'expiració, per acord mutu, per períodes anuals, amb la duració màxima de quatre anys des de l'entrada en vigor del conveni.  
3. Que amb data 7 d'abril de 2015 la Direcció General de l'Institut Nacional de la Seguretat Social i la Conselleria de Sanitat de la Generalitat Valenciana van formalitzar una pròrroga del conveni de col·laboració indicat en l'encapçalament amb la finalitat de prorrogar-lo per un període anual, del 15 d'abril de 2015 al 14 d'abril de 2016.  
4. Que amb data 29 de març de 2016 la Direcció General de l'Institut Nacional de la Seguretat Social i la Conselleria de Sanitat Universal i Salut Pública de la Generalitat van formalitzar una addenda de pròrroga del conveni de col·laboració indicat en l'encapçalament amb la finalitat de prorrogar-lo per un període anual, del 15 d'abril de 2016 al 14 d'abril de 2017.  
5. Que les parts firmants del conveni el prorroguen per un període anual, del 15 d'abril de 2017 al 14 d'abril de 2018.  
  
En prova de conformitat amb tot el que s'ha exposat, firmen la present pròrroga en doble exemplar, en el lloc i la data indicats.  
  
La directora general de l'Institut Nacional de la Seguretat Social: M.ª Eugenia Martín Mendizábal.  
La consellera de Sanitat Universal i Salut Pública de la Generalitat: Carmen Montón Giménez.